open-index/open-wikipedia-markdown huggingface dataset:
კავალა

**კავალა** () — ქალაქი ჩრდილოეთ საბერძნეთში. მდებარეობს ქვეყნის ჩრდილო-აღმოსავლეთ ნაწილში, კავალის რეგიონულ ერთეულში. განლაგებულია კავალის უბის ნაპირზე, კუნძულ თასოსის სიახლოვეს. მაკედონიის რეგიონის უდიდეს ქალაქ სალონიკიდან დაშორებულია 160 კილომეტრით.

## სახელები
ქალაქის ანტიკური სახელია **ნეაპოლისი** (ახალი ქალაქი, როგორც მრავალი ბერძნული კოლონია). შუა საუკუნეებში ქალაქს სახელი შეეცვალა და **ქრისტოპოლისი** (ქრისტეს ქალაქი) ეწოდა.

## ეტიმოლოგია
ქალაქის დღევანდელი სახელწოდების ეტიმოლოგია დავის საგანია. ზოგიერთი მას ქალაქის სიახლოვეს არსებულ ანტიკურ ბერძნულ სოფელ *სკავალას* უკავაშირებს. მოწინააღმდეგეების ნაწილი სახელის იტალურ ( კავალო - ცხენი) წარმომავლობაზე მიუთითებენ, ნაწილი კი ქალაქში ებრაული მოსახლეობის დიდი რაოდენობის გამო ებრაული კაბალასკენ იხრება. ქალაქის მეტსახელია - ცისფერი ქალაქი.

## ტრანსპორტი 
მინი|კავალის ალექსანდრე დიდის აეროპორტი.

### საგზაო ქსელი 
ევროპის ავტომაგისტრალი E90 კვეთს ქალაქს და კავალას სხვა მეზობელ ქალაქებთან აკავშირებს. ქალაქის ჩრდილოეთით მდებარეობს ეგნატიის საავტომობილო გზა (A2). ქალაქში მოხვედრა ორი შესასვლელიდან არის შესაძლებელი; 'დასავლეთი კავალა' და 'აღმოსავლეთი კავალა'. კავალა კარგად განვითარებული ავტობუსის ქსელით (KTEL) დაკავშირებულია სალონიკთან და ათენთან.

### აეროპორტი 
კავალის ალექსანდრე დიდის საერთაშორისო აეროპორტი (კავალიდან 27კმ.) რეგულარულ რეისებს ასრულებს ათენში, აგრეთვე ჩარტერულ რეისებს ევროპის მრავალ ქალაქში.

### პორტი 
კავალა მრავალი საბორნე მარშრუტით დაკავშირებულია ეგეოსის ზღვის ჩრდილოეთში მდებარე ყველა კუნძულთან.

### ავტობუსი 
ქალაქი დაკავშირებულია საბერძნეთის ყველა მსხვილ ქალაქთან, მათ შორის სალონიკთან და ათენთან. საავტობუსო ხაზებით ასევე დაკავშირებულია ყველა ადგილობრივ სოფელთან. მგზავრობის საფასური ძალიან დაბალია.

## გალერეა 

File:Macedonian Museums-29-Arx Kavalas-488.jpg|მოხატული საფლავის ქვა, ძვ. წ. მე-4 საუკუნე (კავალის არქეოლოგიური მუზეუმი) 
File:Καβάλα - Ανατολικής Μακεδονίας και Θράκης - panoramio (31).jpg|მუჰამედ ალი ეგვიპტელის ქანდაკება, ეგვიპტის შემოწირულობა
File:Καμάρες.jpg|პანორამული ხედი
File:Aqueduct in Kavala.jpg|კავალის აკვედუკის ხედი
File:Municipal Tobacco Warehouse - Kavala.jpg|თამბაქოს მუნიციპალური საწყობი
File:Macedonian Museums-31-Dimotiko Kavalas-137.jpg|კავალის მუნიციპალური მუზეუმი
File:Chamber of Commerce - Kavala.jpg|სავაჭრო პალატა
File:Greek community club - Kavala.jpg|*Megali Leschi*
File:Kavala holocaust memorial.jpg|ჰოლოკოსტის მემორიალი

## ინტერნეტ-რესურსები 
* ოფიციალური საიტი 
* კავალის პრეფექტურის ოფიციალური საიტი 
* GCatholic with titular incumbent biography links
* Official Blog of students of ATEI Kavalas 
* sun disappeared – Fire Kavala 1985

კატეგორია:საბერძნეთის ქალაქები
Overbrook Entertainment

**Overbrook Entertainment** — ამერიკული გასართობი კომპანია, დაარსებული 1997 წელს, კალვერ-სიტიში, კალიფორნიაში. კომპანია შეიქმნა მსახიობ უილ სმითისა და კინოპროდიუსერ ჯეიმზ ლასიტერის თანამშრომლობით.

კომპანია ახდენს მუსიკის, ფილმებისა და სატელევიზიო შოუების პროდიუსირებას.

## რესურსები ინტერნეტში
* 

## სქოლიო
კატეგორია:ამერიკული კინოკომპანიები
მოხისის ბრძოლა (1520)

**მოხისის ბრძოლა (1520)** — ბრძოლა, რომელიც გაიმართა გურიის სამთავროს და ქართლის სამეფოს შორის 1520 წელს.

კახეთის მეფის ვაჟი, გიორგი II (ავ-გიორგი) ჯერ კიდევ გამეფებამდე დაუპირისპირდა მეფეს, ალექსანდრე I-ს და უმცროს ძმას, დიმიტრის. იგი არ იზიარებდა მამისა და ძმის პოზიციას ქართლის სამეფოსთან მშვიდობიანი ურთიერთობის შესახებ და თავის მომხრეებთან ერთად არბევდა მეზობელ სამეფოს. 1511 წელს გიორგი თავს დაესხა საფურცლიის ჭალაში მყოფ მამას და ძმას. პირველი მოკლა, ხოლო მეორეს თვალები დასთხარა და ოჯახითურთ კახეთიდან გააძევა, რის შემდეგაც ქართლს შეესია და ორი წელი თარეშობდა იქ. ის დავით მეფის ძმამ, ბაგრატმა შეიპყრო და ქსნის ციხეში გამოკეტა. კახეთი უმეფოდ დარჩა, რადგან ტახტის მემკვიდრე, ლევან ბატონიშვილი, მცირეწლოვანი იყო. დავით X ჯარით შევიდა კახეთში და ქვეყანა დაიკავა. ლევან ბატონიშვილი რამდენიმეჯერ გადაურჩა დატყვევებას. მას კახეთის თავადები უჭერდნენ მხარს, რომლებმაც იგი გარსევან ჩოლოყაშვილის მეთაურობით ოჩანის ციხეში დამალეს. მათ ისარგებლეს ქართლში შაჰ ისმაილ I-ის ლაშქრობით და ლევანი კახეთის მეფედ გამოაცხადეს.  1518 წელს დავით X ხელახლა შევიდა კახეთში ჯარით, მაგრამ სოფელ მაღაროსთან ბრძოლაში დამარცხდა. ლევანმა დახმარება გურიის მთავარს, მამია I გურიელს სთხოვა, რომელიც 1520 წელს ქართლში შეიჭრა. გადამწყვეტი ბრძოლა გაიმართა სოფელ მოხისთან, რომელშიც ქართლის მეფე დამარცხდა.  დავით X-მ, მამიამ და ლევანმა ზავი მუხრანში დადეს. მამიამ ქალიშვილი თინათინი ლევანს მიათხოვა, ხოლო დავით X-მ ლევანი კახეთის მეფედ აღიარა.

## სქოლიო
კატეგორია:საქართველოს ბრძოლები
კატეგორია:XVI საუკუნის ბრძოლები
კატეგორია:1520 წლის ბრძოლები
ფააკერ-ზეე

**ფააკერ-ზეე** () — მთის ტბა ავსტრიაში, კარინტიაში. მდებარეობს ქალაქ ფილახის სამხრეთ-აღმოსავლეთით, მდინარე დრავის ხეობაში, კარავანკეს ჩრდილო კალთაზე, მთა მიტაგსკოგელის ძირში, ზღვის დონიდან 554 მ სიმაღლეზე. ზედაპირის ფართობი 2,2 კმ². საშუალო სიღრმე 16,1 მ, მაქსიმალური სიღრმე 29,5 მ. პოპულარული ტურისტული ობიექტია. ფააკერ-ზეე ცნობილია თავისი ფირუზისფერი წყლით. განვითარებულია თევზჭერა.

## იხილეთ აგრეთვე
* ავსტრიის ტბების სია

## რესურსები ინტერნეტში
* ფააკერ-ზეე  

კატეგორია:ავსტრიის ტბები
კატეგორია:ტბები ანბანის მიხედვით
KELT-9b

**KELT-9b** — ჩვვენთვის ცნობილი ყველაზე ცხელი გაზის გიგანტი ეგზოპლანეტა, რომლის განათებული მხარის ტემპერატურაც 4327&nbsp;°C-ს აღწევს (4600 K); შედეგად, ის უფრო ცხელია, ვიდრე M-ტიპის ვარსკვლავები და K-ტიპის ბევრი ვარსკვლავი. მოძრაობს ვარსკვლავ HD 195689-ის (იგივე KELT-9) გარშემო, რომელიც არის გვიანდელი B-ტიპის მთავარი მიმდევრობის ვარსკვლავი დედამიწიდან 620 სინათლის წლის მანძილზე.

დედავარსკვლავის ტემპერატურა 9897&nbsp;°C-ია (10170 K), რაც უჩვეულოა, რადგან როგორც წესი, ცხელ ვარსკვლავებთან პლანეტათა ტრანზიტის (ჩვენსა და დედავარსკვლავს შორის ჩავლა) დაფიქსირება ვერ ხერხდება. თავის ვარსკვლავს გარს უვლის ყოველ 1,5 დღეში ერთხელ.

KELT-9b იმდენად ცხელია, რომ დღის მხარეს, მისი ზედაპირის ტემპერატურა 4 327&nbsp;°C-ს აღწევს. შედარებისათვის, მზის ზედაპირის ტემპერატურა დაახლოებით 5 527&nbsp;°C-ია და მისი უახლოესი პლანეტა — მერკური, ზედაპირზე ძლივს აღწევს 427&nbsp;°C-ს.

გაზის გიგანტი პლანეტა KELT-9b იუპიტერზე 2,8-ჯერ მძიმეა, მაგრამ აქვს მისი სიმკვრივის მხოლოდ ნახევარი, რადგან ატმოსფეროს მუდმივად აცლის მძლავრი დედა-ვარსკვლავი.

KELT-9-ის მიდამოებში არსებული ულმობელი პირობები როგორც ჩანს, ახლად აღმოჩენილი პლანეტის სიცოცხლეს ხანმოკლეობასა და სისასტიკეს უქადის. მკვლევართა ჯგუფის ვარაუდით, პლანეტა წამში 10 მილიონ კილოგრამ მასას კარგავს და სავარაუდოდ, წარმოქმნის ისეთ კუდს, რომელსაც ხშირად ვხედავთ კომეტათა გასწვრივ.

ეს კი იმას ნიშნავს, რომ პლანეტა ან სრულიად გაქრება, ან საბოლოოდ დარჩება მხოლოდ მისი ბრტყელი, კლდოვანი ბირთვი (ჯერჯერობით უცნობია, აქვს თუ არა KELT-9b-ის მსგავს პლანეტებს კლდოვანი ბირთვი).

მკვლევრებს  იმედი აქვთ, რომ სულ მალე, KELT-9b-ის შესახებ უფრო მეტ დეტალს შეიტყობენ სხვა ტელესკოპთა მეშვეობით; ამ მხრივ მათ განსაკუთრებით ეიმედებათ ჯეიმზ ვების კოსმოსური ტელესკოპი, რომელსაც NASA 2019 წელს გაუშვებს.

## რესურსები ინტერნეტში
*აღმოჩენილია ყველაზე ცხელი პლანეტა, რომელიც ვარსკვლავთა უმეტესობაზე მხურვალეა, 1tv.ge

## სქოლიო
კატეგორია:ეგზოპლანეტები
კატეგორია:გედის თანავარსკვლავედი
კატეგორია:გაზის გიგანტები
პაატა ნაცვლიშვილი

**პაატა ნაცვლიშვილი** (დ. 16 ოქტომბერი, 1952, თბილისი, საქართველოს სსრ) — ქართველი მხატვარი და ჟურნალისტი. „პაატა ნაცვლიშვილის გამომცემლობის“ დირექტორი. სოციალურ მეცნიერებათა დოქტორი, ქართული ემიგრაციის ისტორიისა და გეოგრაფიის სამეცნიერო-კვლევითი ინსტიტუტის დირექტორი და სამეცნიერო საბჭოს თავმჯდომარე, გრიგოლ რობაქიძის სახელობის უნივერსიტეტის სრული პროფესორი.

## ბიოგრაფია 
დაამთავრა თბილისის სახელმწიფო უნივერსიტეტის ჟურნალისტიკის ფაკულტეტი 1974 წელს, ხელოვნების ფაკულტეტი 1976 წელს. 1974-1976 წწ. მუშაობდა გაზეთ „თბილისის უნივერსიტეტის“ ლიტმუშაკად, 1976-1978 წწ. გაზეთ „ახალგაზრდა კომუნისტის“ კორესპონდენტად, 1978-1984 წწ. ჟურნალ „მართვეს“ ლიტმუშაკად, 1980-1984 წწ. საქართველოს საზღვაო სანაოსნოს შორეული ნაოსნობის მატროსად, 1984-1985 წწ. საქართველოს რადიოს ახალგაზრდული პროგრამების მთავარი რედაქციის მთავარ რედაქტორად, 1985-1988 წწ. „ახალგაზრდა კომუნისტის“ რედაქტორად, 1988 წლიდან გაზეთ „სამშობლოს“ რედაქტორია; 

სხვადასხვა დროს იყო გაზეთ „ნატვრისთვალის“ რედაქტორი, საქართველოს ტელევიზიის შემოქმედებითი გაერთიანება „სხივის“ მთავარი რედაქტორი, „ახალი ქართული გაზეთის“ მთავარი რედაქტორი. ცნობილია, როგორც უნივერსალური ტიპის ჟურნალისტი. მისი რედაქტორობით გამოიცა პირველი ფერადი და კომპიუტერული გაზეთები საქართველოში. ჟურნალისტიკის გარდა მუშაობს პოეზიაში, პროზაში, დრამატურგიასა და მხატვრულ თარგმანში. არის მრავალი წიგნის ავტორი, შემდგენელი, გამომცემელი, რედაქტორი, დიზაინერი. 1984 წელს მონაწილეობა მიიღო ტიმ სევერინის ექსპედიციაში „იაზონის ნაკვალევზე“. მისი საზღვარგარეთული რეპორტაჟები სისტემატურად გადაიცემა ტელევიზიით, იბეჭდება პრესაში. 1993 წელს დააარსა „პაატა ნაცვლიშვილის გამომცემლობა“, რომელიც თბილისისა და ფრანკფურტის წიგნის საერთაშორისო ბაზრობების მონაწილეა. 1997 წელს ბუენოს-აირესში აღმოაჩინა და იმავე წელს თბილისში გამოსცა გრიგოლ რობაქიძის უცნობი ნოველა. 1999 წელს მისი თაოსნობით დაფუძნდა კულტურული ოლიმპიადის საქართველოს ეროვნული კომიტეტი. არის ბიბლიოფილი და ფილატელისტი. მას ეკუთვნის 50-მდე ქართული მარკის (მათ შორის აღდგენილი საქართველოს რესპუბლიკის პირველი საფოსტო მარკის) დიზაინი. იღვწის უცხოეთში დაცული ქართული სიძველეების გამოვლენის, შესწავლისა და საქართველოში ჩამოტანისათვის. 

## ჯილდოები 
დაჯილდოებულია საქართველოს ღირსების ორდენით, ოლიმპიური ორდენით, ოლიმპიური მედლით. არის „ოქროს კალმის“ ლაურეატი, კავკასიის რეკლამის საერთაშორისო ფესტივალის გრან-პრის მფლობელი, არაერთი ჟურნალისტური კონკურსის გამარჯვებული.

## რესურსები ინტერნეტში
* პაატა ნაცვლიშვილის ბოგრაფია

კატეგორია:ქართველი ჟურნალისტები
კატეგორია:ქართველი მხატვრები
კატეგორია:დაბადებული 1952
კატეგორია:დაბადებული 16 ოქტომბერი
კატეგორია:საქართველოს ღირსების ორდენის კავალრები
ხუან კარლოს ფერეროს სტატისტიკა და მიღწევები

სტატიაში მოცემულია ესპანელი ყოფილი პროფესიონალი ჩოგბურთელის, მსოფლიოს ყოფილი პირველი ჩოგნის ხუან კარლოს ფერეროს კარიერის სტატისტიკა და მიღწევები. ფერეროს 1 დიდი სლემის ტურნირი აქვს მოგებული – 2003 წელს, მან საფრანგეთის ღია პირველობის ფინალში ნიდერლანდელი მარტინ ვერკერკი 3 სეტში დაამარცხა. ესპანელს ასევე 4 მასტერსის ტურნირი აქვს მოგებული. ჯამში ფერერომ კარიერაში ATP-ის 16 ტურნირი მოიგო ერთეულებში. იგი 8 კვირის განმავლობაში იკავებდა ჩოგბურთელთა რეიტინგში პირველ ადგილს. სანაკრებო დონეზე, მან სამჯერ მოიგო დეივისის თასი ესპანეთის ნაკრებთან ერთად.

## მთავარი ფინალები
### დიდი სლემის ტურნირების ფინალები: 3 (1–2)
### ATP-ის მსოფლიო ტურის ფინალი: 1 (0–1)
(დ) – დახურული კორტი

### მასტერსის ფინალები: 6 (4–2)
## ATP-ის ტურნირების ფინალები
### ერთეულები: 34 (16 გამარჯვება, 18 მარცხი)
|

|

|}

## ATP-ის ჩელენჯერის & ITF-ის მამაკაცთა ტურნირების ფინალები ერთეულებში: 7 (4–3)
## ერთეულებში ასპარეზობის შედეგები
## დიდი სლემის ტურნირებზე ასპარეზობის შედეგები წყვილებში 
## ITF-ის მამაკაცთა ტურნირების ფინალები წყვილებში: 2 (0–2)
## ფერეროს ურთიერთშეხვედრების შედეგები ტოპ-10-ის ჩოგბურთელებთან
## გამარჯვებები ტოპ-10-ის ჩოგბურთელებზე სეზონების მიხედვით
ჯე – ჯგუფური ეტაპი

## რესურსები ინტერნეტში 
* ფერერო ATP-ის ოფიციალურ საიტზე
* ფერერო ITF-ის ოფიციალურ საიტზე 
* ფერერო დეივისის თასის ოფიციალურ საიტზე

## სქოლიო
კატეგორია:ჩოგბურთელების სტატისტიკა და მიღწევები
კონსტანტინე ფიცხელაური

**კონსტანტინე (კიაზო) ფიცხელაური** (დ. 26 ნოემბერი, 1930, თბილისი, ასფსრ – გ. 17 მარტი, 2024) — ქართველი არქეოლოგი და ისტორიკოსი. ისტორიულ მეცნიერებათა დოქტორი (1972), პროფესორი. საქართველოს მეცნიერებათა ეროვნული აკადემიის წევრ-კორესპონდენტი 1997 წლიდან. გერმანიის საგარეო საქმეთა სამინისტროს არქეოლოგიის ინსტიტუტის უცხოელი წევრი.

## ბიოგრაფია 
1954 წელს დაამთავრა თბილისის სახელმწიფო უნივერსიტეტის ისტორიის ფაკულტეტი. 1954-1957 წლებში საქართველოს მეცნიერებათა აკადემიის ისტორიის ინსტიტუტის ასპირანტი; 1957-1960 წლებში ისტორიის ინსტიტუტის უმცროსი მეცნიერ-თანამშრომელი; 1960-1968 წლებში უფროსი მეცნიერ-თანამშრომელი; 1969-2000 წლებში განყოფილების გამგე; 2006 წლიდან ილიას სახელმწიფო უნივერსიტეტის სრული პროფესორი; 2009 წლიდან ამავე უნივერსიტეტის ემერიტუსი; 2008 წლიდან საქართველოს ეროვნული მუზეუმის კონსულტანტი. 1960 წელს მიენიჭა ისტორიულ მეცნიერებათა კანდიდატის ხარისხი; 1972 წელს — ისტორიულ მეცნიერებათა დოქტორისა, სადოქტორო დისერტაციის თემაა „აღმოსავლეთ საქართველოს ტომთა ისტორიის ძირითადი პრობლემები“.
200პქ|მინი|მარჯვნივ|წნორის ოქროს ლომი
მეცნიერული ინტერესების სფერო: კავკასიის არქეოლოგია, ბრინჯაოს ხანის კულტურათა გენეზისი, ქრონოლოგია, პერიოდიზაცია, საქართველოში სახელმწიფოებრიობის სათავეების კვლევა არქეოლოგიური მასალების მიხედვით. არის 170-ზე მეტი სამეცნიერო ნაშრომის ავტორი. კიაზო ფიცხელაურის ხელმძღვანელობით კახეთში, ალაზნის ველზე 1974 წელს მიმდინარე გათხრებზე წნორთან აღმოჩენილ მდიდრულ ყორღანულ სამარხში იპოვეს ლომის ოქროს ფიგურა.

## ბიბლიოგრაფია 
* აღმოსავლეთ საქართველოს ტომთა ისტორიის ძირითადი პრობლემები (ძვ. წ. XV-VII ს.ს.), არქეოლოგიური მასალების მიხედვით, თბილისი, გამომცემლობა მეცნიერება, 1973
*იორ-ალაზნის აუზის ტერიტორიაზე მოსახლე ტომთა უძველესი კულტურა, წინაანტიკური ხანის არქეოლ. მასალების მიხედვით, თბილისი, გამომცემლობა მეცნიერება, 1965

## რესურსები ინტერნეტში
* 

## სქოლიო
კატეგორია:ქართველი არქეოლოგები
კატეგორია:ქართველი ისტორიკოსები
კატეგორია:საქართველოს მეცნიერებათა ეროვნული აკადემიის წევრ-კორესპონდენტები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ისტორიის მეცნიერებათა დოქტორები
კატეგორია:ქართველი პროფესორები
Heyday Films

**Heyday Film** — ბრიტანული კინოსტუდია, დაარსებული კინოპროდიუსერის, დევიდ ჰეიმენის მიერ 1996 წლის 10 ოქტომბერს, ლონდონში, ინგლისში. შტაბ-ბინა მდებარეობს ქალაქ ბორემვუდში. 

Heyday Films-ის პირველი მხატვრული ფილმი იყო რეჟისორ ანტონია ბიორდის „კაციჭამია“. კინოსტუდია ყველაზე მეტად ცნობილია „ჰარი პოტერის“ ფილმების სერიის წარმოებით, დაფუძნებული ჯოან როულინგის ამავე სახელწოდების მქონე რომანების სერიაზე.

## ფილმები
* 1999 — „კაციჭამია“
* 2001 — „ჰარი პოტერი და ფილოსოფიური ქვა“
* 2002 — „ჰარი პოტერი და საიდუმლო ოთახი“
* 2004 — „ჰარი პოტერი და აზკაბანის ტყვე“
* 2005 — „ჰარი პოტერი და ცეცხლოვანი თასი“
* 2007 — „ჰარი პოტერი და ფენიქსის ორდენი“
* 2007 — „მე ვარ ლეგენდა“
* 2008 — „ბიჭი ზოლიან პიჟამაში“
* 2008 — „არის აქ ვინმე?“
* 2008 — „ყოველთვის თქვი დიახ“
* 2009 — „ჰარი პოტერი და ნახევარპრინცი“
* 2010 — „ჰარი პოტერი და სიკვდილის საჩუქრები - ნაწილი 1“
* 2011 — „ჰარი პოტერი და სიკვდილის საჩუქრები - ნაწილი 2“
* 2013 — „ჩვენ მილერები ვართ“
* 2013 — „გრავიტაცია“
* 2013 — „მეცამეტე ზღაპარი“
* 2014 — „ტერკსი და კაიკოსი“
* 2014 — „მარილიანი ბრძოლის ველი“
* 2014 — „პადინგტონი“
* 2015 — „მოგონებები მომავალის შესახებ
* 2016 — „ჯადოსნური ცხოველები. სად ვიპოვოთ ისინი“
* 2016 — „სხივი ოკეანეებს შორის“
* 2017 — „პადინგტონი 2“
* 2018 — „ჯადოსნური ცხოველები: გრიდელვალდის დანაშაული“
* 2019 — „საქორწინო ისტორია“
* 2019 — „ერთხელ ჰოლივუდში“
* 2019 — „ქორწინების ისტორია“
* 2020 — „იდუმალი ბაღი“

## რესურსები ინტერენტში
* 

## სქოლიო
კატეგორია:კინოსტუდიები
კატეგორია:Heyday Films-ის ფილმები
კატეგორია:1997 წელს დაარსებული კომპანიები
მოქმედების პოტენციალი

[330px|thumb|მოქმედების პოტენციალის გავრცელება [აქსონი|აქსონში]]
**მოქმედების პოტენციალი** — აგზნების ტალღა, რომელიც ცოცხალი უჯრედის მემბრანაში მემბრანული პოტენციალის ხანმოკლე ცვლილების სახით გადაადგილდება აგზნებული უჯრედის (ნეირონის ან კარდიომიოციტის) მცირე უბანზე, რის შედეგადაც ამ უბნის გარეთა ზედაპირი მემბრანის შიდა ზედაპირთან შედარებით უარყოფითად დამუხტული ხდება, მაშინ როცა არააგზნებულ მდგომარეობაში იგი დადებითად დამუხტულია. მოქმედების პოტენციალი ნერვული იმპულსის ფიზიოლოგიური საფუძველია.

## რესურსები ინტერნეტში 
* ნეირომეცნიერებები ყველასთვის. სიცოცხლის ძრავა: მოქმედების პოტენციალი

კატეგორია:ელექტროფიზიოლოგია
კატეგორია:ნეიროფიზიოლოგია
კატეგორია:მემბრანული ბიოლოგია
კატეგორია:ელექტროქიმია
კატეგორია:გამოთვლითი ნეირობიოლოგია
კატეგორია:უჯრედული პროცესები
მარიამ ლაბაძე

**მარიამ ლაბაძე** (დ. 11 სექტემბერი, 1944, კანდავა, ლატვიის სსრ, სსრკ) — ქართველი ექიმი.

## ბიოგრაფია 
1968 წელს დაამთავრა რიგის სამედიცინო ინსტიტუტის სამკურნალო ფაკულტეტი.

1969–1994  წლებში მუშაობდა თბილისში, ქირურგიის ინსტიტუტში; 1998 წლიდან ისევ ქირურგიის ინსტიტუტის თანამშრომელია. ავტორია 32 სამეცნიერო ნაშრომის და რაციონალიზატორული წინადადებებისა. ანესთეზიოლოგი. მედიცინის მეცნიერებათა კანდიდატი.

საკანდიდატო დისერტაციის თემაა „გულის კონსერვაცია ფტორნახშირწყლების ოქსიგენაციის პირობებში“, რომელიც დაიცვა 1985 წელს.

## ლიტერატურა 
* ვინ ვინაა თანამედროვე ქართულ სამედიცინო მეცნიერებაში, თანამედროვე ქართველ მედიკოსთა ბიოგრაფიული ენციკლოპედია, თბ., 2000 

## რესურსები ინტერნეტში
* მარიამ ლაბაძის ბიოგრაფია

 
კატეგორია:დაბადებული 11 სექტემბერი
კატეგორია:დაბადებული 1944
მ
კატეგორია:ქართველი ანესთეზიოლოგები
მარინა ლაბაძე

**მარინა ლაბაძე** (დ. 21 დეკემბერი, 1939, თბილისი, საქართველოს სსრ, სსრკ) — ქართველი ექიმი, თბილისის სახელმწიფო სამედიცინო უნივერსიტეტის პედიატრიული ფაკულტეტის სამეცნიერო საბჭოს წევრი. 

## ბიოგრაფია 
1963 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1963–1966  წლებში იყო თბილისის სახელმწიფო სამედიცინო ინსტიტუტის პათანატომიის კათედრის ასპირანტი. 1966–1975  წლებში ჰისტოლოგიის, ციტოლოგიისა და ემბრიოლოგიის კათედრის ასისტენტი, 1975 წლიდან ამავე კათედრის დოცენტი. ავტორია 28 სამეცნიერო ნაშრომის ციტოლოგიის, ჰისტოლოგიის, ემბრიოლოგიის, ნეირომორფოლოგიის საკითხებზე.

საკანდიდატო დისერტაციის თემაა „ცენტრალური ნერვული სისტემების სხვადასხვა განყოფილებების მორფომეტრიული მონაცემები“, რომელიც დაიცვა 1967 წელს. 

## ბიბლიოგრაფია 
*ჰისტოლოგია, სტომატოლოგიური ფაკულტეტის სტუდენტთათვის, თბილისი, შპს "თობალისი", 2011, ISBN 978-9941-423-21-5
*ჰისტოლოგია, სტომატოლოგიური ფაკულტეტის სტუდენტთათვის, თბილისი, შპს "თობალისი", 2006,  ISBN 99940-36-81-5

## რესურსები ინტერნეტში
* მარიამ ლაბაძის ბიოგრაფია

კატეგორია:დაბადებული 21 დეკემბერი 
კატეგორია:დაბადებული 1939
მ
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ქართველი ჰისტოლოგები
მბანზა-კონგო

**მბანზა-კონგო** () — ქალაქი ანგოლაში. ზაირეს პროვინციის ადმინისტრაციული ცენტრი. მდებარეობს ქვეყნის ჩრდილო-დასავლეთით. პორტუგალიის მმართველობის პერიოდში ატარებდა სახელწოდებას სან-სალვადორ-დუ-კონგუ. 

## ისტორია 
1390 წლიდან კონგოს სამეფოს დედაქალაქია. აქ მდებარეობდა მანიკონგოს (კონგოს სამეფოს მმართველის ტიტული) რეზიდენცია. 

XV საუკუნიდან პორტუგალიელების მოსვლასთან ერთად დაიწყო ქრისტიანობის გავრცელება. XVI საუკუნის შუა წლებში მბანზა-კონგოში ააგეს ეკლესია. მომდევნო ასწლეულის განმავლობაში ქალაქი განაგრძობდა განვითარებას. XVII საუკუნის შუა წლებში ქალაქში 30 000 ადამიანი ცხოვრობდა. 1660-იანი წლებიდან სამეფოში დაიწყო სამოქალაქო ომი (მბვილეს ბრძოლაში სამეფო ძალების პორტუგალიელებთან მარცხის შემდეგ). 1678 წელს ქალაქი პრაქტიკულად გაანადგურეს. 

მბანზა-კონგო 1709 წელს აღადგინეს ანტონიანისტებმა. 1914 წელს სამეფოს ტერიტორია ქალაქთან ერთად გახდა პორტუგალიის კოლონია ანგოლის შემადგენელი ნაწილი. 1975 წლიდან შედის დამოუკიდებელი ანგოლის შემადგენლობაში.

2017 წელს კონგოს სამეფოს დედაქალაქის ნაშთები შეიტანეს იუნესკოს მსოფლიო მემკვიდრეობის ძეგლების სიაში.

## რესურსები ინტერნეტში
* M'banza Congo (Angola) ენციკლოპედია ბრიტანიკა

## სქოლიო
კატეგორია:ანგოლის ქალაქები
კატეგორია:მსოფლიო მემკვიდრეობის ძეგლები ანგოლაში
სვიაჟსკის მიძინების მონასტერი

**სვიაჟსკის მიძინების მონასტერი** () — მოქმედი მამათა მონასტერი რუსეთის მართლმადიდებელი ეკლესიის ყაზანის ეპარქიაში. ვოლგისპირეთისა და ყაზანის მხარის მართლმადიდებლობის აკვანი. 2017 წლის 9 ივლისს შეიტანეს იუნესკოს მსოფლიო მემკვიდრეობის ძეგლების სიაში.

## ისტორია 
სვიაჟსკის ღვთისმშობლის მიძინების ტაძარი აგებულია 1555 წელს, ყაზანის ეპარქიის დაარსებასთან ერთად. მონასტრის დამაარსებელი და მისი პირველი წინამძღვარი გახდა არქიმანდრიტი გერმან სადირევ-პოლევი. მისი სხეული მონასტრის მთავარი სიწმინდეა 1592 წლიდან. 

სვიაჟსკის ღვთისმშობლის მიძინების მამათა მონასტერი ყაზანის ეპარქიის უმნიშვნელოვანესი სასულიერო-საგანმანათლებლო ცენტრი იყო XVI-XVIII საუკუნეების განმავლობაში. 

1918 წელს წითელარმიელებმა მოკლეს მონასტრის უკანასკნელი წინამძღვარი ამბროსი გუდკო, რომელიც 2000 წელს რუსეთის მართლმადიდებელმა ეკლესიამ წმინდანად შერაცხა. 

საბჭოთა პერიოდში ეკლესია გამოიყენებოდა ფსიქიატრიულ საავადმყოფოდ, რომელმაც ფუნქციონირება შეწყვიტა 1994 წელს. 

1997 წელს კი ოფიციალურად აღდგა სვიაჟსკის ღვთისმშობლის მიძინების მამათა მონასტერი.

## რესურსები ინტერნეტში
* Новости монастыря 
* О монастыре на сайте Казанской епархии

## სქოლიო
კატეგორია:მსოფლიო მემკვიდრეობის ძეგლები რუსეთში
ვილენდორფის ვენერა

მინი|ვილენდორფის ვენერა
**ვილენდორფის ვენერა** — 11 სანტიმეტრი სიმაღლის ფიგურა, რომელიც თარიღდება ჩვენს წელთაღრიცხვამდე 28,000 და 25 000 წლით. ის იპოვა ერთ-ერთმა მუშამ 1908 წელს, იოსებ სომბატის, ჰიუგო ობერმაიერისა და იოსებ ბეიერის მიერ წარმოებული გათხრებისას ვილენდორფის მახლობლად, ქვემო ავსტრიაში ქალაქ დუნაის კრემსთან. ის მოჩუქურთმებულია ქვირითისებრი კირქვით. ამჟამად ვილენდორფის ვენერა ინახება ბუნებისმეტყველების მუზეუმში ვენაში, ავსტრიაში.

## რესურსები ინტერნეტში
*Christopher L. C. E. Witcombe, "Women in Prehistory:Venus of Willendorf" .
*Don Hitchcock (Don's Maps): "Venus figures from the Stone Age - The Venus of Willendorf"
**The Invisible Sex: Uncovering the True Roles of Women in Prehistory* by J.M. Adovasio, Olga Soffer and Jake Page, , gives a new 'view' of *headdress* as possible model for weaving a basket; Lauran Miller review at Salon.com: https://web.archive.org/web/20080612030451/http://www.salon.com/books/feature/2007/03/21/cavewoman/

## სქოლიო
კატეგორია:არქეოლოგია ევროპაში
კატეგორია:1908 წლის არქეოლოგიური აღმოჩენები
ლასკოს მღვიმე

მინი

**ლასკოს მღვიმე** — მღვიმე საფრანგეთის სამხრეთ-დასავლეთით, თარიღდება 18000-15000 წლით, აღმოაჩინეს 1940 წლის 12 ოქტომბერს სტუდენტებმა. ის გამოირჩევა ზემო პალეოლითის კლდის მხატვრობით. მღვიმე დაყოფილია დარბაზებად: ხარების დარბაზი, გრავიურების პალატა, მკვდარი კაცის მაღარო, პასაჟი და ა.შ. აქ აღმოჩენილია 2000-მდე ნამუშევარი.
მღვიმე ნახატებიანად იუნესკოს კულტურული მემკვიდრეობის ძეგლების სიაშია შეტანილი.

## რესურსები ინტერნეტში
* “MIRA, PAPA BUEYES” (შეხედე მამა, ძროხები)

კატეგორია: მსოფლიო მემკვიდრეობის ძეგლები საფრანგეთში
ნასიონალის ჩემპიონატი

**ნასიონალის ჩემპიონატი** () — საფეხბურთო შეჯიბრება (ტურნირი) არგენტინაში, რომელიც იმართებოდა 1967 წლიდან 1985 წლის ჩათვლით. ამ წლების განმავლობაში გაიმართა ნასიონალის 19 გათამაშება. ტურნირის მონაწილეთაგან სულ 9 კლუბმა მოიპოვა ნასიონალის ჩემპიონის ტიტული. აქედან სამჯერ გათამაშების ჩემპიონები გახდნენ „ინდეპენდიენტე“, „როსარიო სენტრალი“, „რივერ პლეიტი“ და „ბოკა ხუნიორსი“. ორ-ორჯერ — „სან-ლორენსო“ და „ფერო კარილ ოესტე“. თითოჯერ — „ესტუდიანტესი“, „ველეს სარსფილდი“ და „არხენტინოს ჯუნიორსი“.

1967–1985 წლებში, არგენტინის პრიმერა დივიზიონის ფარგლებში, ყოველი კალენდარული წლის განმავლობაში იმართებოდა ორი საფეხბურთო ტურნირი — ნასიონალი და მეტროპოლიტანო. ორივე ტურნირის (როგორც მეტროპოლიტანოს, ასევე ნასიონალის) ჩემპიონის ტიტული თანაბარმნიშვნელოვანი სტატუსით სარგებლობდა. ფაქტობრივად, მეტროპოლიტანოს და ნასიონალის ჩემპიონატები წარმოადგენდა არგენტინის პრიმერა დივიზიონის ორ ნაწილს. პირველად ტარდებოდა ნასიონალის გათამაშება (წლის პირველ ნახევარში), ხოლო შემდეგ — მეტროპოლიტანოს (წლის მეორე ნახევარში). ნასიონალის გათამაშებისას იცვლებოდა როგორც მონაწილე კლუბების რაოდენობა, ისე მისი ჩატარების ფორმატი. გამოიყენებოდა როგორც ერთიანი გათამაშების სტანდარტული სისტემა, ასევე, ორ ჯგუფად გაყოფილი ტურნირის ფორმატი, შემდგომი ნახევარფინალური მატჩებით.

ნასიონალის პირველი (1967) გათამაშების გამარჯვებული გახდა აველიანედას „ინდეპენდიენტე“.

### ნასიონალის გათამაშების სტატისტიკა 
## რეკორდები და სტატისტიკა 
დიეგო მარადონამ ორჯერ მოიპოვა ნასიონალის საუკეთესო ბომბარდირის ტიტული (1979, 1980).

## რესურსები ინტერნეტში 
* Final Tables Argentina since 1891 RSSSF 
* Final Tables Argentina 1961–1970 RSSSF 
* Final Tables Argentina 1971–1980 RSSSF 
* Final Tables Argentina 1981–1990 RSSSF
* Sitio oficial de la Asociación del Fútbol Argentino AFA 
* Argentina – List of Champions and Runners-Up RSSSF
* Final Tables Argentina 1931–1940 (Professional) RSSSF

## სქოლიო 
კატეგორია:არგენტინის ფეხბურთი
კატეგორია:არგენტინის საფეხბურთო ტურნირები
გრავიტაცია (ფილმი)

**გრავიტაცია** () — 2013 წლის სამეცნიერო ფანტასტიკური თრილერი, რომლის რეჟისორი, თანაპროდიუსერი, თანამონტაჟისტი და თანასცენარისტი არის ალფონსო კუარონი. ფილმის მთავარი გმირები, სანდრა ბულოკი და ჯორჯ კლუნი ასახიერებენ ამერიკელი ასტრონავტების როლს, რომლებიც აღმოჩნდებიან შუაგულ კოსმოსში, მას შემდეგ რაც მათი შატლი აფეთქდება.

სცენარი კუარონმა შვილთან, ხონასთან ერთად დაწერა. თავდაპირველად ფილმის დისტრიბუტორი Universal Pictures უნდა ყოფილიყო, მაგრამ მოგვიანებით დისტრიბუციაზე უფლებები მოპოვა Warner Bros. Pictures-მა. დევიდ ჰეიმენი, რომელიც ადრე კუარონთან ერთად მუშაობდა ფილმზე „ჰარი პოტერი და აზკაბანის ტყვე“, გახდა „გრავიტაციის“ თანაპროდიუსერი. ფილმის წარმოება მიმდინარეობდა დიდ ბრიტანეთში, სადაც ბრიტანულმა კომპანია Framestore-მა სამი წელი მოანდომა ვიზუალური ეფექტების შექმნას.

ფილმის პრემიერა შედგა ვენეციის კინოფესტივალზე 2013 წლის 28 აგვისტოს და მაღალი შეფასებები ერგო. შექება ძირითადად წილად ჰხვდა რეჟისურას, მუსიკას, ვიზუალურ ეფექტებს და სანდრა ბულოკის შესრულებას. მიჩნეულია 2013 წლის ერთ-ერთ საუკეთესო ფილმად; ამერიკის კინოინსტიტუტმა დაასახელა წლის 10 საუკეთესო ფილმებს შორის. ის გახდა 2013 წლის მეშვიდე ყველაზე შემოსავლიანი ფილმი 723 მილიონი აშშ დოლარით. პროექტს აგრეთვე გადაეცა BAFTA ექვსი, კრიტიკოსთა რჩეულის 7 და ოქროს გლობუსის 1 ჯილდო. ისევე როგორც რე ბრედბერის პრემია. საერთო განხილვების საიტ Rotten Tomatoes-ზე ფლობს 96%-ს 314 მიმოხილვაზე დაყრდნობით.

## რესურსები ინტერნეტში
* 
* 
* 
* 
* 
* 

## სქოლიო
კატეგორია:2013 წლის ფილმები
კატეგორია:ინგლისურენოვანი ფილმები
კატეგორია:2013 წლის 3D ფილმები
კატეგორია:2010-იანი წლების სამეცნიერო ფანტასტიკური ფილმები
კატეგორია:ამერიკული სამეცნიერო ფანტასტიკური თრილერი ფილმები
კატეგორია:ამერიკული 3D ფილმები
კატეგორია:ამერიკული ფილმები
კატეგორია:ბრიტანული 3D ფილმები
კატეგორია:ბრიტანული ფილმები
კატეგორია:ბრიტანული სამეცნიერო ფანტასტიკური ფილმები
კატეგორია:ბრიტანული თრილერი ფილმები
კატეგორია:ალფონსო კუარონის ფილმები
კატეგორია:Heyday Films-ის ფილმები
კატეგორია:IMAX-ის ფილმები
Framestore

**Framestore** — ბრიტანული ვიზუალური ეფექტების შემქმნელი კომპანია, დაფუძნებული 1986 წელს ლონდონში. 1997 წელს შეისყიდა კომპანია Computer Film Company-მ. Framestore მოიცავს რამდენიმე სფეროს: რეკლამები, მუსიკალური ვიდეოები, ანიმაციური და მხატვრული ფილმები.

კომპანიის დარეგისტრირებული ოფისი მდებარეობს ნოელ-სტრიტის 9 ნომერში, ლონდონში. 2004 წელს ნიუ-იორკში გაიხსნა კომპანიის ოფისი, ამერიკელი მოხმარებლების მომსახურებისთვის. მას შემდეგ ოფისები გაიხსნა ლოს-ანჯელესში, ჩიკაგოსა და მონრეალში (კანადა)

Framestore ფართოდაა აღიარებული კინოინდუსტრიაში. მის ნამუშევართა შორის არის ბევრი განთქმული პროექტი.  2007 წელს კომპანია ნომინირებული იქნა ოსკარზე ფილმისთვის „სუპერმენის დაბრუნება“.  2008 წელს არსებობის ისტორიაში პირველად მოიგო ოსკარი საუკეთესო ვიზუალური ეფექტებისთვის. ამავე წელს კომპანიას გადაეცა BAFTA-ს ჯილდო. 

2016 წლის ნოემბერში, 112.50 მილიონი გირვანქა სტერლინგის სანაცვლოდ Framestore-ის აქციების 75% შეიძინა ჩინურმა ჰოლდინგურმა კომპანია Cultural Investment Holdings Co-მა.

## რესურსები ინტერნეტში
* 
* 

## სქოლიო
კატეგორია:ვიზუალური ეფექტების კომპანიები
კატეგორია:2001 წელს დაარსებული კომპანიები
კატეგორია:ბრიტანული ანიმაციური სტუდიები
კატეგორია:დიდი ბრიტანეთის კინოკომპანიები
კატეგორია:1986 წელს დაარსებული კომპანიები
ბეიბარს I

**აზ-ზაჰირ ბეიბარს ალ-ბუნდუქდარი** (; დ.  1223 ან 1225 — გ. 1 ივლისი, 1277, დამასკო) — ეგვიპტისა და სირიის მამლუქთა სახელმწიფოს სულთანი 1260–1277 წლებში, ბაჰრიდების დინასტიის წარმომადგენელი. ჰულაგუიანების სახელმწიფოსა და ჯვაროსნების წინააღმდეგ მებრძოლმა სულთანმა მიიღო სახელწოდება *„აბულ-ფუთუჰი“*, ანუ „გამარჯვების მამა“. ასევე ცნობილია **ბეიბარს I**-ის სახელით.

ბეიბარს I სულთანი იყო 17 წლის განმავლობაში. მან ამ ხნის მანძილზე ძალიან ბევრი რამ გააკეთა, რომ ეგვიპტე გადაქცეულიყო ძლევამოსილ ქვეყყნად. ააგო არხები და გემთმშენებელი ქარხნები, სამხედრო ციხესიმაგრეები ქვეყნის საზღვრებთან, სასახლეები და მეჩეთი კაიროში. განავითარა ხელოსნობა, სოფლის მეურნეობა, მეცნიერება, ვაჭრობა, ხელოვნება. ცნობილი გახდა პალესტინაში და სირიაში წარმატებული ბრძოლებით მონღოლების ილხანთა სახელმწიფოსა და ევროპელი ჯვაროსნების წინააღმდეგ.

მან მონაწილეობა მიიღო ისეთ მნიშვნელოვან ბრძოლებში როგორიცაა აიუნ-ჯალუთის ბრძოლა მონღოლებთან 1260 წელს და ჯვაროსნების უკანასკნელი ციტადელის, კრაკ-დე-შევალიეს ბრძოლა 1271 წლის მარტში.

## რესურსები ინტერნეტში
*Baibars article from Encyclopedia of the Orient 
*Al-Madrassa al-Zahiriyya and Baybars Mausoleum
*Brief Article in Columbia Encyclopedia 
*Extensive Arabic Article on Baybars
*Brief Biography

კატეგორია:ეგვიპტის მამლუქი სულთნები
კატეგორია:დაბადებული 1223
კატეგორია:დაბადებული 1225
კატეგორია:გარდაცვლილი 1 ივლისი
კატეგორია:გარდაცვლილი 1277
კატეგორია:ბაჰრიდები
აჯამი

**აჯამი** () — სოფელი აზერბაიჯანში,  ევლახის  რაიონში.     მოსახლეობის რაოდენობა —  378 კაცი.

## რესურსები ინტერნეტში
* 

 
კატეგორია:ევლახის რაიონის სოფლები
დრეიფუსის საქმე (მრავალმნიშვნელოვანი)

დრეიფუსის საქმე — XIX საუკუნის ბოლოს საფრანგეთში აღძრული სასამართლო პროცესი საფრანგეთის არმიის ოფიცერის, წარმოშობით ებრაელი ალფრედ დრეიფუსის წინააღმდეგ. მის მოტივებზე შეიქმნა რამდენიმე ხელოვნების ნიმუში:

* „დრეიფუსის საქმე“ — ჟორჟ მელიესის ფილმი.
* „დრეიფუსის საქმე“ — 1899 და 1907 წელს გადაღებული ფილმები კინოსტუდია „პატეს“ მიერ.
* „დრეიფუსის საქმე“ — ხორხე სემპრუნის რომანი.
დრეიფუსის საქმე

[მინი|250პქ|[ალფრედ დრეიფუსი]]
**დრეიფუსის საქმე** — XIX საუკუნის ბოლოს საფრანგეთის არმიის ოფიცრის, წარმოშობით ებრაელი ალფრედ დრეიფუსის წინააღმდეგ აღძრული სასამართლო პროცესი.

ბრალდების საბაბი გახდა საფრანგეთის გენერალური შტაბიდან საიდუმლო დოკუმენტის გაქრობა. ამ დოკუმენტის დაკარგვასთან დრეიფუსის კავშირის შესახებ პირდაპირი მტკიცებულება არ არსებობდა, მაგრამ ბრალდების მხარემ დრეიფუსის გაყალბებული წერილი წარმოადგინა, რომელიც ადასტურებდა მის კავშირს გერმანიის დაზვერვასთან. სასამართლომ ეს მტკიცებულება საკმარისად მიიჩნია. დრეიფუსი დააკავეს და სამშობლოს ღალატის ბრალდებით გაასამართლეს. იგი საფრანგეთის კოლონია გვიანაში გადაასახლეს. 

დრეიფუსის საქმესთან დაკავშირებით საფრანგეთში წარმოიშვა სოციალური კონფლიქტი. სამხედროები, ნაციონალისტები და სამღვდელოების ნაწილი დრეიფუსს საფრანგეთის მოღალატედ თვლიდა, ხოლო სოციალისტები, რადიკალები და სხვები მას უდანაშაულოდ მიიჩნევდნენ, რომელიც ებრაული წარმოშობის გამო დაისაჯა.

1895 წელს დაიწყო საქმის ხელმეორედ განხილვა. დრეიფუსს საჯაროდ დაუჭირა მხარი ცნობილმა მწერალმა ემილ ზოლამ, რომელმაც 1898 წელს ღია წერილი გაუგზავნა საფრანგეთის პრეზიდენტ ფელიქს ფორს სახელწოდებით „მე ბრალს ვდებ“ („J’accuse“), სადაც მან დრეიფუსი დაიცვა, ხოლო სასამართლო მიკერძოებულობაში დაადანაშაულა. 23 თებერვალს წერილი გაზეთ „ლ'ორორის“ პირველ გვერდზე გამოქვეყნდა. ამ წერილის გამო მწერალი აიძულეს ქვეყანა დაეტოვებინა და ინგლისში გადასახლებულიყო. ზოლას საქციელმა მნიშვნელოვანი როლი ითამაშა დრეიფუსის საქმის გავითარებაზე და ზეგავლენა მოახდინა საზოგადოებრივ შეხედულებაზე.

დრეიფუსის საქმე დიდხანს გაიწელა, საბოლოოდ მან საკუთარი უდანაშაულობა 1906 წელს დაამტკიცა.

## ლიტერატურა
* Hannah Arendt: *Die Dreyfus-Affäre und folgende Kapitel.* In: *Elemente und Ursprünge totaler Herrschaft.* (Englisch 1951, deutsch 1955), Piper, München 2005, ISBN 3-492-21032-5, S. 212–272.
* Maurice Barrès: *Scènes et doctrines du nationalisme.* Éditions du Trident, Paris 1987, ISBN 2-87690-040-8.
* Louis Begley: *Der Fall Dreyfus: Teufelsinsel, Guantánamo, Alptraum der Geschichte.* Suhrkamp, Frankfurt 2009, ISBN 978-3-518-42062-1.

## რესურსები ინტერნეტში
კატეგორია:საფრანგეთის ისტორია
კატეგორია:დრეიფუსის საქმე
ქარიკლო

**ქარიკლო** — ძველი ბერძნული მითოლოგიის გმირი. ერთ-ერთი ვერსიის მიხედვიდ იყო კირონის ქალიშვილი, მეორე ვერსიით — ცირკუსის და სტილბეს ქალიშვილი, რომელიც დაქორწინდა კენტრავრ ქირონზე, რომელიც პასუხისმგებელი იყო იასონისა და აქილევსის აღზრდაზე. ქარიკლო გახდა ჰიპპის, ენდეზის, ოისხოს, და კრისტუსის დედა. პიენაროის აზრით, ქარიკლო იყო აპოლოს, ოკეანის ან პერესის ერთ-ერთი ქალიშვილი. როდესაც ტითიმა პელეუსის მიატოვა, მან აქილევსი ქირონსა და ქარიკლოს გადასცა, რომ კენტავრ ფოლოსასთან ერთად მიოღო განათლება..

სხვა ვერსიის მიხედვიდ ქარიკლო იყო ათენას ერთგული ნიმფა, რომელიც დაორსულდა მწყემსი ევერისგან და შვა ტირესიასი. ათენამ ტირესიასი აქცია ბრმად, რადგან მან ის შიშველი ნახა. ქარიკლომ სთხოვა ათენას, რომ მის შვილს ფრინველების ხმა გაეგონა, ათენამ ეს გააკეთა, თუმცა ქალღმერთს არ გაუქმებია წყევლა. ნაცვლად ამისა მან ტირესიასი წინასწარმეტყველების ნიჭით დააჯილდოვა.

## რესურსები ინტერნეტში 
* ქარიკლო  Greek Myth Index--ზე

კატეგორია:ბერძნული მითოლოგია
ჩინური ზოდიაქო

მინი|250პქ|ჩინური ზოდიაქო
**ჩინური ზოდიაქო** — ჩინურ კალენდარზე დაფუძნებული ტრადიციული კლასიფიკაციის სქემა, რომელიც მოიცავს თორმეტწლიან ციკლს, სადაც თითოეული წელი სხვადასხვა ცხოველის სახითაა წარმოდგენილი. ადამიანის დაბადების წელი უკავშირდება ერთ-ერთი ასეთი ცხოველის მახასიათებლებს.  ჩინური ზოდიაქოს მიხედვით, ადამიანების ხასიათი გარკვეულწილად მისი დაბადების წლით განისაზღვრება. ჩინური ზოდიაქო ტრადიციული ჩინური ფოლკლორის განუყოფელი ნაწილია და ჩინური ფილოსოფიისა და კულტურის ანარეკლია. მიუხედავად იმისა, რომ ზოდიაქო ჩინეთში იღებს სათავეს, მისი ვარიაციები პოპულარული რჩება აღმოსავლეთ აზიის და სამხრეთ-აღმოსავლეთ აზიის ბევრ ქვეყანაში, როგორიცაა იაპონია, სამხრეთ კორეა, ვიეტნამი,

## ლეგენდები
არსებობს არაერთი ლეგენდა, რომელიც გადმოსცემს, თუ რა მიზეზით განასახიერებს ესა თუ ის ცხოველი რომელიმე წელიწადს. ერთ-ერთი ვერსიის მიხედვით, ყვითელმა იმპერატორმა, რომელიც ითვლება ჩინელი ხალხის წინაპრად, გადაწყვიტა გაემართა შეჯიბრი. ამ შეჯიბრის მიხედვით, იგი შეარჩევდა თორმეტ ცხოველს, რომლებიც მას დაიცავდნენ. ამ ამბავმა ცხოველთა სამყაროში გამოიწვია არეულობა. ვირთხას სიაში კატის ჩაწერაც დაევალა, თუმცა დაავიწყდა. სწორედ ამიტომ კატა და ვირთხა ერთმანეთს დღესაც ემტერებიან.

ასევე გავრცელებულია ლეგენდა, რომლის თანახმადაც, ხარი თორმეტთაგან ყველაზე დიდი ცხოველი, უნდა ყოფილიყო პირველი, მაგრამ ვირთხა, რომელიც ყველაზე ჭკვიანი და მოხერხებული იყო, გადაახტა ხარს. ამის გამო, „ცხოველთა წლები“ ასეთი თანმიმდევრობითაა დალაგებული:  ვირთხის - 鼠 shŭ; ხარის - 牛 niú; ვეფხვის - 虎 hŭ; კურდღლის - 兔 tù; დრაკონის - 龙 (龍) lóng; გველის - 蛇 shé; ცხენის - 马 (馬) mă; თხის - 羊 yáng; მაიმუნის - 猴 hóu; მამლის - 鸡 (鷄) jī; ძაღლის - 狗 gŏu და ღორის - 猪 (豬) zhū წლებად.

## წლები 
აღნიშნული ცხრილი ასახავს 1924-2043 წლსბის გრიგორიანული კლაენდარის 60 წლიან ციკლს:

## ლიტერატურა
* „რა ვიცით ჩინეთის შესახებ?“, გვ. 44, თბილისი, 2016

## რესურსები ინტერნეტში
## სქოლიო
კატეგორია:ჩინური კულტურა
კატეგორია:ჩინური ასტროლოგია
კატეგორია:ჩინური კალენდარი
კატეგორია:ასტროლოგია ტრადიციების მიხედვით
ყარაჯაანთ ეკლესია

**ყარაჯაანთ ეკლესია** — არქიტექტურული ძეგლი მდებარეობს ყვარლის მუნიციპალიტეტის სოფელ გავაზის  აღმოსავლეთით ექვს კილომეტრზე. მდინარეების ალაზნისა და ავანისხევის შესართავთან. განეკუთვნება გვიანდელ შუა საუკუნეებს. 

ეკლესია დარბაზულია (8,9 X 4 მ.), რომელსაც დასავლეთიდან, მთელ სიგანეზე, თანადროული, ორსართულიანი სამრეკლო ეკვრის. შენობა ნაგებია სხვადასხვა ზომის ნატეხი ქვით. გამოყენებულია აგურიც. 

შესასვლელი ეკლესიას დასავლეთიდან აქვს, სამრეკლოს პირველი სართულიდან. კარი გარედან სწორკუთხაა, შიგნიდან - თაღოვანი. აღმოსავლეთით ნახევარწრიული აფსიდია, რომელიც დარბაზისაგან ერთსაფეხურიანი პილასტრებითა და მათზე დაყრდნობილი ოდნავ შეისრული თაღითაა გამოყოფილი. აფსიდის ღერძზე  შეისრულთაღოვანი სარკმელია, რომლის ორსავე მხარეს თითო ოთხკუთხა ნიშაა. მსგავსი სარკმელი სამხრეთით, ჩრდილოეთით და დასავლეთითაცაა. აფსიდი დასრულებულია მთლიანად აგურით ნაგები კონქით. აფსიდში შეინიშნება მოხატულობის კვალი. 

შიგნით ეკლესია გადახურულია ქარგილზე სხმული შეისრული კამარით. ეკლესიის კედლები გარედან დასრულებულია აგურით გამოყვანილი ლავგარდნით. ეკლესია გადახურულია ფიქლით. 

სამრეკლოს შესასვლელი დასავლეთიდან აქვს. გარედან შესასვლელის ორივე მხარეს, წყობაში, ჩადგმულია თითო სწორკუთხა, მოგრძო ქვა, რომლებზეც ორსტრიქონიანი წარწერის ნაშტებია შემორჩენილი. სამეკლოს პირველ სართულს კამაროვანი გადახურვა აქვს, მეორე სართული კი რვაწახნაგოვანი, თაღებით გახსნილი ფანჩატურია, რომელიც აგურით ნაწყობი, პირამიდული სახურავითაა გადახურული.

2018 წლის 9 იანვარს ყარაჯაანთ ეკლესიას კულტურული მემკვიდრეობის დაცვის სააგენტომ კულტურული მემკვიდრეობის უძრავი ძეგლის სტატუსი მიანიჭა. „ყარაჯანთ საყდარი“, რომელიც XV-XVI საუკუნეებით თარიღდება, წყალში დგას და მისი ნახევარი მიწით არის ამოვსებული.

## ლიტერატურა 
## სქოლიო
კატეგორია:ყვარლის მუნიციპალიტეტის ტაძრები
ჯვაროსნები

[250პქ|მინი|მარჯვნივ|ჯვაროსნები ([1922)]]
**ჯვაროსნები** — უმეტესად დასავლეთ ევროპელი რაინდები, რომლებიც მონაწილეობდნენ ჯვაროსნულ ლაშქრობებში შუა საუკუნეების განმავლობაში. მათ სახელი ეწოდათ ტანსაცმელზე გამოსახული ჯვრის გამო.

ტერმინი „ჯვაროსნული ლაშქრობები“ არ არსებობდა XV საუკუნემდე; ასე რომ, „ჯვაროსანი“-ც არ არსებობდა არც ლათინურ და არც სხვა ადგილობრივ და მშობლიურ ენაზე. იგი მხოლოდ ლატერანის მეოთხე საეკლესიო კრებაზე ჩნდება 1215 წელს. მანამდე მათ მოიხსენიებდნენ, როგორც შეიარაღებულ პილიგრიმებს.

## იხილეთ აგრეთვე 
* ჯვაროსნული ლაშქრობები

## სქოლიო 
*
ახშამი

**ახშამი** () — სოფელი აზერბაიჯანში,  ევლახის  რაიონში.      

## რესურსები ინტერნეტში
* 

 
კატეგორია:ევლახის რაიონის სოფლები
ნარიმანაბადი (მრავალმნიშვნელოვანი)

**ნარიმანაბადი** შეიძლება აღნიშნავდეს:

*ნარიმანაბადი   — სოფელი აზერბაიჯანში, ევლახის რაიონში.
*ნარიმანაბადი  — სოფელი აზერბაიჯანში, ლენქორანის  რაიონში.
ჩინური ფერწერა

[მინი|200პქ|„თოვლიანი მთა“, [გო სინი]]
**ჩინური ფერწერა** — ერთ-ერთი უძველესი ტრადიციული მხატვრული სტილი მსოფლიოში. ჩინური ფერწერა დღეს ჩინურად ცნობილია როგორც „კუო ხუა“ (), რაც ნიშნავს „ეროვნულ მხატვრობას“ ან „მშობლიურ ფერწერას“. ჩინური ფერწერა მკვეთრად განსხვავდება დასავლურისგან. იგი გამოირჩევა თავისი სიმშვიდით და ჰარმონიულობით. ჩინელები ნამუშევრებში ემოციებს განსხვავებულად გამოხატავენ. ამის გამო, სხვა ხალხებისთვის ჩინური ფერწერის ნიმუშების აღქმა რთულია, ხოლო ჩინელ მნახველებში დასავლური ტოვებს აგრესიისა და ქაოსის შთაბეჭდილებას.

ჩინელი მხატვრების შემოქმედება არ ეფუძნებოდა მათემატიკურ გამოთვლებს. ისინი ცდილობდნენ პიროვნების პრობლემები უკან წაეღოთ, ასევე საგნებს არ ხატავდნენ მაქსიმალური სიზუსტით.

## ჟანრული მრავალფეროვნება
ჩინურ ფერწერას ახასიათებს ჟანრები:

* ანიმალისტური (花鸟画 — ყვავილები და ჩიტები, აგრეთვე მწერები და მცენარეები)
* ყოფითი ჟანრი (人物画 — ადამიანები და საგნები)
* პეიზაჟი (山水画 — მთები და წყლები)

ჩინეთში არ არსებობდა ნატურმორტი, რადგან ჩინელები ფიქრობდნენ, რომ უმოძრაო საგანი მკვდარი და უსულოა, ყველაზე ძალიან კი გავრცელდა პეიზაჟი, რომელსაც სუნგის დინასტიის მხატვარმა — ვან ვეიმ ჩაუყარა საფუძველი. სხვა მხატვრებმა X-XI საუკუნეებში გადააფასეს ბუნების ესთეტიკური მხარეები, რომლის მთავარი თვისება იყო მუდმივი განახლება. დღეს ხშირია, როდესაც ერთი მხატვარი მთელი მოღვაწეობის განმავლობაში ერთსა და იმავე საგანს ხატავს, რათა სრულყოს იგი და მოიპოვოს აღიარება.

ჩინური ფერწერა და კალიგრაფია მჭიდრო კავშირშია, რადგან ხელოვნების ეს ორი დარგი მონასმებს ეფუძნება.

## იხილეთ აგრეთვე
* ჩინური ხელოვნება

## ლიტერატურა
* „რა ვიცით ჩინეთის შესახებ?“, გვ. 26-27, თბილისი, 2016

## რესურსები ინტერნეტში
* ჩინური ფერწერა ჩინეთის ონლაინ მუზეუმში
* ჩინელი მხატვრები და მათი გალერეა
* ჩინური ფერწერა , ტექნიკა და სტილი

კატეგორია:ჩინური კულტურა
კატეგორია:ჩინური ხელოვნება
კატეგორია:ჩინური ფერწერა
იანვარ უმბატოვი

**იანვარ ორუჯის ძე უმბატოვი** (; დ. 1 იანვარი, 1950, ალგეთი, მარნეული, საქართველო — გ. 4 ივლისი, 1993, აფხაზეთი, საქართველო) — აზერბაიჯანული წარმოშობის საქართველოს სამხედრო მოსამსახურე, აფხაზეთის ომის მონაწილე და  ვახტანგ გორგასლის III ხარისხის ორდენით დაჯილდოებული.

## ადრეული წლები 
იანვარ უმბატოვი 1950 წლის 1 იანვარს, მარნეულის მუნიციპალიტეტის სოფელ ალგეთში დაიბადა. მძიმე ეკონომიკური მიზეზებით, მისი ოჯახი საცხოვრებლად ქალაქ რუსთავში გადავიდა, სადაც იანვარმა მე-12 საშუალო სკოლა წარჩინებით დაასრულა. სკოლის დამთავრების შემდეგ, მან მუშაობა რუსთავის მეტალურგიულ ქარხანაში დაიწყო. პარალელურად სწავლობდა საქართველოს პოლიტექნიკური უნივერსიტეტის რუსთავის ფილიალის მეტალურგიის მიმართულებაზე. ქარხანაში მუშაობის პერიოდში იგი ქარხნის ქიმიური წარმოების ნაწილის მთავარი მექანიკოსი გახდა. სწავლის დასრულების შემდეგ, მან სამხედრო სამსახური საბჭოთა არმიის პოლონეთში განლაგებულ სარაკეტო თავდაცვის შენაერთში გაიარა, საიდანაც ლეიტენანტის წოდებით უკან საქართველოში დაბრუნდა.

დაოჯახებული იყო ფატმა ხასიევაზე, რომლისგან ორი შვილი ჰყავს: ვაჟი — ემილი და ქალიშვილი — ოფელია.

## აფხაზეთის ომი 
საბჭოთა კავშირის დაშლის შემდეგ, საქართველოში სეპარატისტული განწყობები გააქტიურდა. 1992 წლის ბოლოსთვის, აფხაზი სეპარატისტების გააქტიურების შემდეგ, უმბატოვმა რუსთავის სამხედრო კომისარიატს მიმართა და აფხაზეთში მოხალისედ წავიდა. იბრძოდა რეგიონის ცხელ წერტილებში, როგორიცაა ტყვარჩელი, ლაბრა და შრომა.

1993 წლის 4 ივლისს, სამხედრო დავალების წარმატებულად შესრულების შემდეგ, უკან დაბრუნებისას ჩასაფრებაში მოყვა და თავისი ჯგუფის გადასარჩენად თავი გაწირა. მისი თავგანწირვის შედეგად, 25-დან 30-მდე ჯარისკაცი გადარჩა.

იანვარ უმბატოვი გმირულად დაღუპვისას 43 წლის იყო. იგი თავისი და ოჯახის ანდერძით, მარნეულის სოფელ ალგეთში დაასაფლავეს, სადაც დაიბადა.

## სიკვდილის შემდეგ 
1994 წლის 30 დეკემბრის საქართველოს პრეზიდენტის ბრძანების შესაბამისად, იანვარ უმბატოვს „საბრძოლო ველზე გამოჩენილი გამბედაობისა და თავგანწირვისთვის“ ვახტანგ გორგასლის ორდენი მიენიჭა, რომელიც ენიჭება საქართველოს მოქალაქეს სამშობლოს დაცვისა და ერთიანობისათვის ბრძოლაში გამოჩენილი გმირული თავდადებისთვის.

თბილისში, გმირთა მოედანზე საქართველოს ერთიანობისთვის დაღუპულთათვის აღმართულ მემორიალურ დაფაზე იანვარ ორუჯის ძე უმბატოვის სახელიც წერია.

დავით მაისურაძის მიერ დაწერილ წიგნში „სამშობლოს შვილები“, რომელიც აზერბაიჯანულ-ქართულ მეგობრობას ეხება, უმბატოვს განსაკუთრებულად მოიხსენიებს. მაისურაძე წიგნში მოიხსენიებს 600-მდე საქართველოს აზერბაიჯანელს, რომლებიც საქართველოს ტერიტორიული ერთიანობისთვის იბრძოდნენ. აქედან 13 მებრძოლმა „ვახტანგ გორგასლის ორდენით“ დაჯილდოვდა.

## იხილეთ აგრეთვე
*აფხაზეთის ომი
*ვახტანგ გორგასლის ორდენი

## სქოლიო
კატეგორია:დაბადებული 1 იანვარი
კატეგორია:დაბადებული 1950
კატეგორია:გარდაცვლილი 4 ივლისი
კატეგორია:გარდაცვლილი 1993
კატეგორია:საქართველოს აზერბაიჯანელები
კატეგორია:ვახტანგ გორგასლის III ხარისხის ორდენის კავალრები
ამერიკის კინოინსტიტუტი

**ამერიკის კინოინსტიტუტი** () — დამოუკიდებელი, არაკომერციული ორგანიზაცია, რომელიც ხელს უწყობს კინემატოგრაფიის განვითარებას აშშ-ში. დაფუძნდა ხელოვნების ეროვნული ფონდის მიერ 1965 წელს და დადგენილი იქნა 1967 წელს, მაშინ როდესაც პრეზიდენტმა ლინდონ ჯონსონმა ხელი მოაწერა კანონს ხელოვნებისა და ჰუმანიტარული მეცნიერებების ეროვნული ფონდის შესახებ. 

ინსტიტუტის პირველი მმართველი და აღმასრულებელი დირექტორი იყო ჯორჯ სტივენს უმცროსი. 2007 წლიდან დღემდე ამ თანამდებობას იკავებს ბობ გაზალე. 

1987 წელს ინსტიტუტმა ორგანიზება გაუკეთა საკუთარ კინოფესტივალს — AFI Fest, რომელიც ტარდება ყოველწლიურად. AFI Fest გახდა პირველი ფესტივალი, რომელსაც მიენიჭა აკრედიტაცია FIAPF-სგან.

1998 წელს ინსტიტუმა ამერიკული კინოს ასი წლის იუბილესთან დაკავშირებით დაიწყო AFI 100 Years…-ის ციკლი, რომლის მიზანია კინოს ისტორიისადმი ინტერესის გაღვივება. ორგანიზაცია აგრეთვე დაკავებულია ძველი, განადგურების ქვეშ მყოფი კინოფირების შენარჩუნებით.  

## რესურსები ინტერნეტში
* 
* American Film Institute collected news and commentary — „The New York Times“
* AFI Los Angeles Film Festival — history and information 

## სქოლიო
კატეგორია:ამერიკის კინოინსტიტუტი
კატეგორია:არაკომერციული ორგანიზაციები
კატეგორია:1967 წელს დაარსებული ორგანიზაციები
კატეგორია:ჰოლივუდის ისტორია და კულტურა
კატეგორია:ორგანიზაციები ანბანის მიხედვით
ჯონგ ჰო სოკი

**ჯონგ ჰო სოკი** (, ცნობილია როგორც **ჯეი-ჰოუპი**; დ. 18 თებერვალი, 1994, კვანჯუ, სამხრეთი კორეა) — სამხრეთ კორეელი რეპერი და მოცეკვავე. ცნობილ ბოიბენდ BTS-ის წევრი.

## ბიოგრაფია
ჰო-სოკი დაიბადა ქალაქ კვანჯუში. ჰყავს უფროსი და. BTS-ში დებიუტამდე ცეკვავდა *NEURON*-ში.

## კარიერა
2013 წლის 13 ივნისს შედგა ჯეი-ჰოუპის დებიუტი, როგორც BTS-ის წევრის, სინგლით „No More Dream“ , ალბომიდან „*2 Cool 4 Skool*“.

## რესურსები ინტერნეტში
* ჯეი-ჰოუპის პროფილი 
* http://thestar.chosun.com/site/data/html_dir/2015/04/30/2015043001376.html 

## სქოლიო
კატეგორია:BTS
კატეგორია:დაბადებული 18 თებერვალი
კატეგორია:დაბადებული 1994
კატეგორია:სამხრეთკორეელი მომღერლები
კატეგორია:ცოცხალი ადამიანები
The Witcher

„**The Witcher**“ (; ) — მოქმედებითი როლური ვიდეო თამაში, შექმნილი CD Projekt Red-ის და გამოცემული Atari-ს მიერ 2007 წლის 26 ოქტომბერს ევროპაში, 20 ოქტომბერს — ჩრდილოეთ ამერიკაში, 9 ნოემბერს — ავსტრალიაში. თამაში დაფუძნებულია ანჯეი საპკოვსკის ამავე სახელწოდების რომანების სერიაზე. 

სიუჟეტი მიმდინარეობს შუა საუკუნეების ფენტეზის სამყაროში, სადაც მოთამაშე აკონტროლებს გერალტ რივიელს — მხედვარის სახელით ცნობილი ურჩხულებზე მონადირე, რომელსაც სჭირს ამნეზია და იძულებულია ხელახლა შეისწავლოს თავისი ხელობა. მოთამაშე დგას მორალური არჩევნის წინაშე, რაზეც დამოკიდებული არის თამაშის სამყაროს შემდგომი ბედი. თამაშში ნათლად არის ასახული რომანების სამყაროს ბნელი ატმოსფერო.

„The Witcher“-ზე მუშაობა მიმდინარეობდა ოთხი წლის განმავლობაში. მასში გამოყენებულია BioWare-ის Aurora Engine-ის განახლებული ძრავა. 2009 წლისთვის დაგეგმილი იყო კონსოლური ვერსიის „The Witcher: Rise of the White Wolf“-ის გამოცემა, რომელსაც უნდა ქონოდა განახლებული ძრავა და საბრძოლო სისტემა, თუმცა მასზე მუშაობა შეწყდა. 

თამაში დადებითად მიიღო სათამაშო პრესამ და გადაეცა რამდენიმე ჯილდოც, მათ შორის „წლის PC-ის როლური თამაშის“ ტიტული GameSpy-სგან და „წლის როლური თამაშის“ ტიტული IGN-სგან. მათ ძირითადად შეაქეს სიუჟეტი, გრაფიკა და ხმა, თუმცა გააკრიტიკეს ტექნიკური პრობლემების გამო, რომელთა უმეტესობა აღმოფხვრილი იქნა 2008 წელს გამოსულ „დამატებით გამოცემაში“, რომელშიც აგრეთვე დამატებულია ახალი ისტორია. საერთო განხილვების საიტ Metacritic-ზე ფლობს 81/100. 2010 წელს პროექტი შეყვანილი იქნა წიგნში „1001 ვიდეო თამაში, რომელიც უნდა ითამაშო სანამ ცოცხალი ხარ“. 2011 წელს გამოვიდა თამაშის გაგრძელება „The Witcher 2: Assassins of Kings“.

## იხილეთ აგრეთვე
* „მხედვარი“

## რესურსები ინტერნეტში
* 
* 
*  Wikia-ზე

## სქოლიო
კატეგორია:2007 წლის ვიდეო თამაშები
კატეგორია:მოქმედებითი როლური ვიდეო თამაშები
კატეგორია:Atari-ს თამაშები
კატეგორია:Games for Windows-ისთვის სერტიფიცირებული თამაშები
კატეგორია:Hack and slash როლური ვიდეო თამაშები
კატეგორია:Mac OS X-ის თამაშები
კატეგორია:როლური ვიდეო თამაშები
კატეგორია:ერთმოთამაშიანი ვიდეო თამაშები
კატეგორია:The Witcher-ის თამაშები
კატეგორია:წიგნებზე დაფუძნებული ვიდეო თამაშები
კატეგორია:სლავურ მითოლოგიაზე დაფუძნებული ვიდეო თამაშები
კატეგორია:პოლონეთში შემუშავებული ვიდეო თამაშები
კატეგორია:ვიდეო თამაშები ალტერნატიული დასასრულით
კატეგორია:ვიდეო თამაშები სტერეოსკოპიური 3D გრაფიკით
კატეგორია:Windows-ის თამაშები
გორისა და ატენის ეპარქია

**გორისა და ატენის ეპარქია** — საქართველოს მართლმადიდებელი ეკლესიის ეპარქია. მდებარეობს აღმოსავლეთ საქართველოში, შიდა ქართლის ცენტრალურ ნაწილში და მოიცავს თანამედროვე გორის მუნიციპალიტეტის ტერიტორიას. სამღვდელმთავროს ესაზღვრება: აღმოსავლეთიდან - სამთავისისა და კასპის ეპარქია, ჩრდილოეთიდან - ნიქოზისა და ცხინვალის ეპარქია, დასავლეთიდან - ურბნისისა და რუისის ეპარქია, ბორჯომისა და ბაკურიანის ეპარქია, სამხრეთიდან - წალკის ეპარქია.

2013 წლის 11 ოქტომბერს, საქართველოს ეკლესიის წმინდა სინოდის გადაწყვეტილებით სამთავისისა და გორის ეპარქია გაიყო ორად: გორისა და ატენის და სამთავისისა და კასპის ეპარქიებად. გორისა და ატენის ეპარქიის მმართველად დარჩა მიტროპოლიტი ანდრია (გვაზავა), სამთავისისა და კასპის ეპარქიის მართველად გამოირჩა იღუმენი დამიანე (ხუფენია), იკურთხა 2013 წლის 3 ნოემბერს.

## რესურსები ინტერნეტში
* გორისა და ატენის ეპარქია

კატეგორია:საქართველოს ეპარქიები
პორტატიული ვიდეო თამაშების კონსოლების სია

ეს არის **პორტატიული კონსოლების** სია. ამ სიაში არ არის წარმოდგენილი ჯიბის კომპიუტერები, სმარტფონები, ან პლანშეტები; მიუხედავად იმისა, რომ ამ მოწყობილობებზე თავსებადია ვიდეო თამაშები, ისინი არ მოიხსენიებიან ვიდეო თამაშების კონსოლებად. 

## კონსოლები
## იხილეთ აგრეთვე
*ყველაზე გაყიდვადი ვიდეო თამაშების კონსოლების სია
*ვიდეო თამაშების ემულატორების სია
*ვიდეო თამაშების კონსოლების სია
**სახლის ვიდეო თამაშების კონსოლების სია
**მიკროკონსოლების სია
**ჩაშენებული კონსოლების სია

## რესურსები ინტერნეტში
* 30 Years of Handheld Game Systems PC World-ზე

## სქოლიო
კატეგორია:ვიდეო თამაშების კონსოლების სია
კატეგორია:პორტატიული ვიდეო თამაშების კონსოლები
სასიცოცხლო ციკლი

**სასიცოცხლო ციკლი** — ნებისმიერი სისტემა (ფიზიკური, ბიოლოგიური, ტექნიკური, ტექნოლოგიური, პოლიტიკური, ეკონომიკური, სოციალური თუ სხვა), გარკვეულ ნიადაგზე ობიექტური წინაპირობებით წარმოიქმნება. გადის განვითარების და არსებობის ფაზებს დროსა და სივრცეში, ხოლო მასზე სხვა სისტემების ზემოქმედების შედეგად, თვითონ ხდება ნიადაგი ახალი სისტემის/სისტემების წარმოსაქმნელად.

მინი|სასიცოცხლო ციკლიგრაფიკზე ნაჩვენებია **N**-სისტემის **S**-მთავარი მაჩვენებლების განვითარების სრული ციკლი, **T**-დროში და Q-სივრცეში.

**T** - დრო;

**S** - სისტემის/პროცესის მთავარი მაჩვენებელი (ს/პმმ)

**Q** - სივრცე.

**ST** - ს/პმმ-ის განვითარების დინამიკა დროში;

**SQ** - ს/პმმ-ის განვითარების დინამიკა სივრცეში;

**TQ** - ს/პმმ-ის სრული ციკლი დროსა და სივრცეში.

## სქოლიო
კატეგორია:ბრენდინგი
ქვემო სასანდრა

**ქვემო სასანდრა** () — ოლქი კოტ-დ’ივუარის სამხრეთ-დასავლეთში.
* ადმინისტრაციული ცენტრი — ქალაქი სან-პედრო.
* ფართობი — 28 350 კმ², მოსახლეობა — 2 280 548 ადამიანი (2014 წელი).

## გეოგრაფია 
ქვემო სასანდრის ოლქს ჩრდილო-დასავლეთიდან ესაზღვრება მონტანის ოლქი, ჩრდილოეთიდან სასანდრა-მარაუეს ოლქი, აღმოსავლეთიდან გო-ჯიბუას ოლქი, დასავლეთიდან ლიბერია. სამხრეთიდან გარს ერტყმის გვინეის ყურის წყლები.

## ადმინისტრაციული დაყოფა 
ქვემო სასანდრის ოლქი დაყოფილია 3 რეგიონად:
* გბოკლეს რეგიონი
* ნაუას რეგიონი
* სან-პედროს რეგიონი

## სქოლიო
კატეგორია:კოტ-დ’ივუარის ოლქები
Consumer Electronics Show

**Consumer Electronics Show** (შემოკლებით Ces, ადრე ცნობილი, როგორც International CES) — ერთ-ერთი ყველაზე მასშტაბური ყოველწლიური სამრეწველო გამოფენა მსოფლიოში, ორგანიზებული Consumer Technology Association-ის მიერ. ტარდება იანვრის თვეში ლას-ვეგასში, ნევადა, აშშ. შოუზე ტექნოლოგიების მწარმოებელი სხვადასხვა დეველოპერი კომპანიები წარადგენენ თავიანთ პროდუქტებს.

პირველი გამოფენა ჩატარდა 1967 წელს ქალაქ ნიუ-იორკში. 1978 წლიდან 1994 წლამდე Ces ტარდებოდა წელიწადში ორჯერ: იანვარში ლა-ვეგასში, როგორც Winter Consumer Electronic Show და ივნისში ჩიკაგოში, როგორც Summer Consumer Electronic Show. 1995 წლიდან გამოფენა ტარდება ლას-ვეგასში.

## იხილეთ აგრეთვე
* Electronic Entertainment Expo (E3)

## რესურსები ინტერნეტში
* 

## სქოლიო
კატეგორია:სამრეწველო გამოფენები აშშ-ში